เรื่องร้องเรียน: มีคนเผาขยะช่วงกลางคืนแทบทุกคืนเลย จะได้กลิ่งแรงๆเริ่มประมาณช่วงประมาณตีหนึ่ง นอนไม่ได้เลยเพราะเป็นภูมิแพ้ สถานนี้ไม่แน่ใจแต่อยู่ในซอยกำนันแม้น13 เคยขับรถเส้นกัลปพฤกษ์มุ่งหน้าราชพฤกษ์ตอนประมาณสามทุ่มเคยเห็นควันขโมง แถวสนามบอลในซอยกำนันแม้น13
การดำเนินการของเจ้าหน้าที่: ตามที่ได้มีการร้องทุกข์กรณีได้รับความเดือดร้อนจากการเผาขยะส่งกลิ่นรบกวนประชาชนสำนักงานเขตบางบอนโดยฝ่ายเทศกิจได้จัดเจ้าหน้าที่ชุดกลางคืนตรวจสอบการเผาขยะในบริเวณซอยกำนันแม้น 13  ขณะตรวจสอบไม่พบการเผาขยะ เจ้าหน้าที่จึงได้ประชาสัมพันธ์ขอความร่วมมือประชาชนที่พักอาศัยในซอยกำนันแม้น 13 ไม่ให้เผาขยะและช่วยสอดส่องการเผาขยะและหากพบเห็นให้แจ้งสำนักงานเขตบางบอนทราบ
ความเห็นของผู้แจ้ง: ลงมาตรวจสอบเรื่องรวดเร็วมาก ถ้าเจอ location ที่ชัดเจนจะมาระบุใหม่อีกทีค่ะ
พื้นที่: แขวงคลองบางพราน เขตบางบอน กรุงเทพมหานคร